اعوذ بالله من الشيطان الرجيم بسم الله الرحمن الرحيم وعباد الرحمن الذين يمشون على الارض هونا واذا خاطبهم الجاهلون قالوا سلاما والذين يبيتون لربهم سجدا وقياما والذين يقولون ربنا اصرف عنا عذاب جهنم
ان عذابها كان غراما انها سائت مستقرا ومقاما والذين اذا انفقوا لم يسرفوا ولم يقتروا وكان بين ذلك قواما والذين لا يدعون مع الله الها اخر ولا يقتلون النفس التي حرم
فالله الا بالحق ولا يزنون ومن يفعل ذلك يلقى اثاما يضاف له العذاب يوم القيامة ويخلد فيه مهانا الا من تاب وامن وعمل عملا صالحا فاولئك يبدل الله سيئاتهم حسنات
وكان الله غفورا رحيما ومن تاب وعمل صالحا فانه يتوب الى الله متابا والذين لا يشهدون الزور واذا مروا باللغو مروا كراما والذين اذا ذكروا بآيات ربهم لم يخروا عليها صما
عميانا والذين يقولون ربنا هب لنا من ازواجنا وذرياتنا قرة اعين واجعلنا للمتقين اماما اولئك يجزون الغرفة بما صبروا ويلقون فيها تحية وسلاما خالدين فيها قاسونت مستقرا قل ما يعبأ بكم ربي لولا دعائكم
فقد كذبتم فسوف يكون لزاما بسم الله الرحمن الرحيم الحمد لله رب العالمين والصلاة والسلام على نبينا محمد وعلى آله وصحبه ومن اتبع هداه الى يوم الدين قال رسول الله صلى الله عليه وسلم
ما اجتمع قوم في بيت من بيوت الله يتلون كتاب الله ويتدارسونه بينهم الا نزلت عليهم السكينة وغشيتهم الرحمة وحفته الملائكة وذكرهم الله فيمن عنده وقال النبي صلى الله عليه وسلم
ومن سلك طريقا يلتمس فيه علما سهل الله له به طريقا الى الجنة كنا توقفنا في المجلس الاخير عند قول الله سبحانه وتعالى والذين لا يشهدون الزور واذا مروا باللغو
من ركرا نتكلم عن صفات عباد الرحمن وذكرنا من صفات عباد الرحمن اه ان في صفات اه اخلاقية افعال وفي احوال في العبادة والدعاء والقيام والسجود وفي اه احوال لهم في ترك المعصية
ربنا سبحانه وتعالى قال وعباد الرحمن الذين يمشون على الارض هونا يعني التواضع والحلم والسكينة والوقار عدم التكبر واذا خاطبهم الجاهلون قالوا سلاما والذين يبيتون لربهم سجدا وقياما. فربنا سبحانه وتعالى ذكر
آآ اخلاقهم في النهار مع الناس في التعاملات انسان حليم انسان متواضع اه لو واحد مسلا جاهل او سفيه اه تطاول عليه هو لا يرد الاساءة بالاساءة بل يعفو ويحلم
وذكر سبحانه وتعالى حالهم بالليل تشوف بقى ايه ان واحد مثلا هو في الشغل وهو في الجامعة شوف اخلاقه عاملة ازاي مع الناس متواضع آآ حليم لا يغضب آآ لا لا يتكلم كلام
الفاحش ولما ييجي الليل تلاقي ده ما شاء الله واقف بيصلي والذين يبيتون لربهم تجدا وقياما فسبحان الله يعني يعني فضل عالي جدا يعني النبي اصلا عليه الصلاة والسلام قال
ان المؤمن يدرك بحسن خلقه درجة الصائم القائم يعني انسان لو هو اصلا فيه مقتصد في العبادة يعني ما لوش حظ في من القيام مش بيصلي صلاة طويلة. ما لوش حظ من صيام النوافل التطوع
لو الانسان كده يعني انسان في الحالة دي لو اخلاقه حلوة لو لو اخلاقه حسنة الانسان ده يبلغ درجة الصائم القائم بسبب ايه بسبب حسن نركز بس في المعنى ده
النبي عليه الصلاة والسلام قال للمؤمن يبلغ بحسن خلقه درجة الصائم القائم كويس فالانسان لو هو العبادة بتاعته مش اعلى حاجة في القيام وصيام النوافل والتطوع ممكن يصل الى درجة الصائم والقائم في
اجر بسبب ايه بسبب حسن الخلق فما بالك لو الانسان هو اصلا اخلاقه حلوة وجمع معها ايه آآ الصيام والقيام الحال في العبادة ماشي؟ فقال والذين يبيتون لربهم. ولربهم في اشارة الاخلاص
يبيتون لربهم سجدا وقياما. وبيتقلب بين السجود والقيام ثم قال تعالى والذين يقولون ربنا اصرف عنا عذاب جهنم. ان عذابها كان غراما. انها ساءت مستقرا ومقاما تذكرنا ان حال عباد الرحمن
هو الخوف من النار والحذر من اه الاخرة فهو خايف من النار كأنه مستحضر عذاب جهنم ودايما اه دايما الخوف من الحساب بيفكر فيه ودايما عامل حساب اللحظة دي فقال والذين يقولون ربنا اصرف عنا عذاب جهنم ان عذابها كان غرام. انها ساءت مستقرا ومقاما. ثم قال تعالى والذين اذا انفقوا
ام يسرفوا ولم يقطروا وكان بين ذلك قواما يعني لو هو آآ بخيل بيمنع النفقة الواجبة ويمنع زكاة المال يبخل بحق الله ويبخل على اهله وعلى ابنائه وعلى نفسه ولا هو مسرف مبذر
ان المبذرين كانوا اخوان الشياطين. لكن هو ايه معتدل متوسط بيعرف ازاي يتعامل وكان بين ذلك قوامة فيدل على عقل الانسان ده. ازاي بيعرف يتصرف في المال ثم قال تعالى
ثم قال الله عز وجل والذين لا يدعون مع الله الها اخر ولا يقتلون النفس التي حرم الله الا بالحق ولا يزنوا فربنا سبحانه وتعالى ذكر ان من صفات عباد الرحمن ان هو بيبتعد عن الكبائر دي. لا يشرك بالله
بل ان هو يكون مخلص في عبادة الله سبحانه وتعالى. لا يدعونا مع الله الها اخر ولا يقتلون النفس التي حرم الله الا بالحق ولا يزنوا لا يقع في الزنا. يبتعد عن الزنا
كما قال تعالى ولا تقربوا الزنا انه كان فاحشة وساء سبيلا. ثم قال تعالى ومن يفعل ذلك يلقى اثاما يضاعف له العذاب يوم القيامة ويخلد فيه مهانا الا من تاب وامن وعمل عملا صالحا
فاولئك يبدل الله سيئاتهم حسنات وكان الله غفورا رحيما حد هنا يعني ممكن ممكن انسان مننا يصل للمرتبة دي يعني مرتبة ايه ان هو يحاول يجاهد نفسه ان هو ما يبقاش عصبي
ان هو يعمل بوصية النبي عليه الصلاة والسلام لا تغضب كل ما حد كده ايه ينكشك تقوم ايه تعصب وتشتم وتسب وتكسر فهل ممكن الانسان يصل الحال دي حال ان التواضع؟ ان هو يتواضع للخلق يتواضع لعباد الله
يمشون على الارض هونا وان هو يتزكر ان هو مخلوق من الارض هونا واذا خاطبهم الجاهلون قالوا سلاما لو واحد آآ انت ماشي بالعربية واحد كسر عليك ولا شتمك ولا
ممكن نصل للحالة دي صح؟ ان هو ايه خلاص يا عم ربنا يوفقك جزاك الله خيرا عادي ممكن انسان ان هو يعني يتعامل مع الناس كده واحد يتطاول علي فانا آآ ان انا اكون قادر ان انا ارد الاساءة بالاساءة ولكن
يختار ايه الصفح والحلم والعفو والتجاوز اذا خاطبهم الجاهلون قالوا سلاما ممكن بقى نفس الانسان ده يكون له حال اه في العبادة وفي القيام في الدعاء يعني بيعرف ان هو كده ايه يتوجه للقبلة ويرفع ايده كده وياخد وقت كده يدعي يسأل ربنا سبحانه وتعالى في اليوم والليلة
ويكون له حال بالليل يبيتون لربهم سجدا وقياما. مش لازم يكون يعني اه الحال ده ان هو طول الليل بيصلي بس هو اخلاقه حلوة ولما بيدخل وقت الليل تلاقيه صاحب عبادة
وحال في الخوف من الاخرة والتعامل في النفقة والبعد عن الكبائر ولو وقع في شيء من الكبائر يتوب ويحقق شروط التوبة هي الندم يندم وتكون التوبة دي لله آآ مش عشان زهق
او مش علشان مسلا قالوا له والله لو انت فضلت تشرب مخدرات دي هتموت فلازم انت تبطلها فهو سابها علشان عشان الصحة مش مش مثلا خوفا من الله سبحانه وتعالى
او مش عشان هو مش عارف يعني هو نفسه ان هو يكلم بنات ويصاحب بس مش لاقي حد يكلمه فقال لك خلاص انا ايه يعني انا مش مش هكلم بنات
عشان هي مقفولة في وشه لقى واحد تاب ترك ده يعني سهل ان هو يعمل معصية وسابها لله سبحانه وتعالى وعزم على عدم الرجوع وقطع الابواب اللي بينه وبين الذنب. قفل الابواب دي
قطع الاسباب كل كل حبل ممكن يوصله للمعصية خلاص هو قطعه وندمان على اللي فات الا من تاب وامن وعمل عملا صالحا فاولئك يبدل الله سيئاتهم حسنات قلنا علماء قالوا يعني ايه يبدل الله سيئاتهم حسنات
قالوا ان الاعمال السيئة اللي كانوا بيعملوها ايه اه تتبدل حسنات. يعني بعد ما كان فلان اسمه فلان الكافر الفاجر او المنافق بقى فلان المؤمن المطيع المتقي وهكذا. بعد ما كان الانسان بيسمع الحرام ويسمع الاغاني والغيبة
ما بيسمع قرآن بعد ما كان لسانه بيتكلم بالفحش ويشتم ويسب بقى لسانه بيذكر ربنا سبحانه وتعالى ويدعو الى الله اولئك يبدل الله سيئاتهم حسنات او السيئات تبدل حسنات فين
في الاخرة ثم قال الله عز وجل احنا بقى وقفنا دي كانت يعني ايه مراجعة كده على المجلس اللي فات ومهم ان احنا نسمعه عشان الكلام اللي كان عن التوبة والكلام اللي قبله يعني
ثم قال تعالى والذين لا يشهدون الزور واذا مروا باللغو مروا كرام احنا لسه دلوقتي بنتكلم عن صفات عباد الرحمن وده التفاضل والتباين بين عباد الرحمن وبين المشركين اللي ربنا سبحانه وتعالى قال عنهم قبل ذكر صفات عباد الرحمن
اللي قد استكبروا في انفسهم واتوا عتوا كبيرا آآ قال تعالى آآ واذا قيل لهم اسجدوا للرحمن قالوا وما الرحمان انسجد لما تأمرنا وزادهم نفورا فربنا سبحانه وتعالى بيذكر صفات عباد الرحمن دول بقى عندهم اه تكبر استكبروا في انفسهم عتوا عتوا كبيرا
آآ زادهم نفورا اعراض والصد والتكذيب والسخرية والاستهزاء وقالوا ما لهذا الرسول يأكل الطعام ويمشي في الاسواق لولا انزل اليه ملك فيكون معه نذيرا او يلقى اليه كنز او تكون له جنة يأكل منها
وقال الظالمون ان تتبعون الا رجلا مسحورا. شف بقى كل الرد على كل دول شف بقى صفات ايه صفات عباد الرحمن الا عكس الكفار اللي ربنا سبحانه وتعالى ذكر احوالهم من بداية السورة
فقال من صفات عباد الرحمن ان هم لا يشهدون الزور يعني ايه لا يشهدون الزور قال قال ابن كثير رحمه الله وهذه ايضا من صفات عباد الرحمن اللي هم لا يشهدون الزور
يعني لو انت عايز تكون من عباد الرحمن وتاخد الجزاء والاجر اللي في في نهاية السورة اللي هو اولئك يجزون الغرفة بما صبروا وهم في الغرفات امنون. اللي هو اعلى درجات الجنة
فقال ايه؟ قال تعالى والذين لا يشهدون الزور قال ابن كثير رحمه الله وهذه ايضا من صفات عباد الرحمن انهم لا يشهدون الزور قيل هو الشرك وعبادة الاصنام وقيل الكذب والفسق واللغو والباطل
يعني بعض اهل العلم قال ان بعض السلف قال ان الزور هنا بمعنى الكفر والشرك وعبادة الاصنام وبعضهم قال والغناء يعني نصه ان هو ايه الغناء سماع الغناء وبعضهم قال ان هو مجالس ايه
الفسق والفجور والكذب وهكذا. قال محمد بن الحنفية هو اللهو والغناء يعني نص هنا قال ان من صفات عباد الرحمن ان هو لا يشهد ايه ما يقعدش في مجلس في اغاني
ما يسمعش الاغاني دي لا يشهدون الزور وقال وقال ابو العلية وطاووس ومحمد ابن سيرين والضحاك والربيع ابن انس وغيرهم هي اعياد المشركين يعني والذين لا يشهدون الزور يدخل فيها ايه
مش لاقي مسلم كده وايه ولابس البتاع الطرطور بتاعه عشان انت واقف بيتصور مع الشجرة من صفات عباد الرحمن ان هو ايه لا يشهدون الزور يعني لا يحتفل لا يشهد يعني هنا بمعنى ايه؟ لا يحضرون
زي ما ربنا سبحانه وتعالى قال فمن شهد منكم الشهر فليصمه الشهادة اما تيجي بمعنى ان هو حضر او تيجي بمعنى ايه الكلام اللي هو مسلا ايه؟ وشهد شاهد من اهلها. شهد يعني ايه
اتكلم قال ان كان قميصه الاية فان لا يحضرون. فمن صفات عباد الرحمن علشان يكون هو منتسب للرحمن سبحانه وتعالى. وعشان ياخد الاجر ده والثواب ده. والمعاملة الخاصة دي ما ينفعش ان هو يكون ايه
بيحضر اعياد المشركين ويحتفل معه لا يشهدون الزور ما ينفعش ان هو يكون بيحضر حفلات واغاني ورقص واه واه اختلاط شباب مع البنات ما ينفعش يعني ما ينفعش ان هو يكون اه مسلا التراس مغني معين ولا بيلف وراه في الحفلات ولا مهووس به ما ينفعش
لا يشهد من صفات عباد الرحمن ان هم لا يشهدون الزور وقال آآ قال عمرو بن قيس هي مجالس السوء والخنا يعني الكلام الفاحش يعني ما يقعدش في قعدة كده ايه فيها كلام مش كويس. او يتفرج على مسلسل مسلا فيه لقطات مش كويسة
او في تعري وفي مشاهد قبيحة ما ينفعش ده مش مش من صفات عباد الرحمن. هو ما يتفرجش ما ينفعش يعني احنا مش بنتكلم هنا عن ايه عن حكم ده الحرمة
ان هو ينظر الى حرام او يسمع الحرام قوة من صفات عباد الرحمن ان هو يترفع عن ده حياء من الله سبحانه وتعالى حياء من الرحمن يقول انا ما اعملش ده. انا ما ابقاش موجود في المكان ده
انا ما سمعش نفسي الكلمات دي ما سمعش نفسي الموسيقى دي والذين لا يشهدون الزور وده ده فيه ترغيب يا ترغيب ان الانسان ايه كأن المعنى هو انت نفسك تبقى من عباد الرحمن
فمن صفات عباد الرحمن ان هو ما بيعملش ده فانت بقى شوف انت ايه شوف انت عايز تعمل ايه يعني ربنا بيقول ما قالكش ما تعملش ما تروحش. هو قال في مواطن تانية لكن في الموطن ده ايه
يعني مسلا في مواطن تانية ولا تقربوا الزنا لكن هنا قال ايه ولا يزنون عباد الرحمن ايه؟ هو لا يفعل فعل ده فده ده اسلوب ايه؟ مختلف يعني لابسين الفرق
يقول من صفات عباد الرحمن ان هو ما بيروحش الاماكن دي فانت ايوة انا عايز ايه انا عايز ابقى من دول ده يرغب الانسان ان هو انا عايز اكون من عباد الرحمن اللي ربنا سبحانه وتعالى بيذكرهم هنا ايه؟ مدح
يعني ربنا بيتكلم عن عن ناس عن عباد هو سبحانه وتعالى بيحبهم واصطفاهم قل والذين لا يشهدون الزور ده يعني ده ايه؟ ربنا سبحانه وتعالى يباهي بهؤلاء الذين لا يشهدون الزور
فانت بقى لما يتعرض عليك ان انت تروح فرح آآ فرح ابن عمك ولا بنت عمك ولا ولا فرح بنت خالتك ولا فرح آآ اخ او اخت او قريب وفيه انت عارف ان فيه حرام وفيه رقص وفيه آآ اختلاط وفيه آآ مغنية رايحة ولا مغني ورقاصة وعارف ده
وان الناس هتفضل ايه يعني في في اللهو ده والباطل ده طول الليل وممكن حتى يشوف سبحان الله انسان يفضل قاعد في فرح لحد قبل الفجر ولحد الفجر وفي وقت التنزل
يعني وقت تنزل الملك سبحانه وتعالى في ثلث الليل الاخير وينادي سبحانه وتعالى هل من مستغفر فاغفر له؟ هل من سائل فاقضي له حاجته اه هل اه هل من سائل فاعطيه؟ هل من ذي حاجة فاقضي له حاجته
والانسان نفس الانسان ده اللي هو اصلا فقير ومحتاج ربنا سبحانه وتعالى في كل شيء واقف قعد يرقص ويغني تخيل كده لما ربنا سبحانه وتعالى من فوق سبع سماوات يطلع على خلقه يلاقي واحد قاعد في فرح ولا قاعد في حفلة قاعد يترقص ويمين وشمال والبنات
لابسة فساتين عارية وواحد تاني واقف اه بيتقلب بين السجود والقيام يقرأ قرآن ويسجد لربنا سبحانه وتعالى او حتى نايم زابط المنبه على صلاة الفجر تقول لك بيصلي يعني هو نايم على طاعة وظابط المنبه ان هو يصحى يصلي الفجر
انت متصور ان ده يستوي قال لا يستوون عند الله افمن كان مؤمنا كمن كان فاسقا لا يستوون طب ما تقولش اصل انا اصل هم هيزعلوا. طب ماشي. وبعدين انت لو لو انت مشيت كل قرار
ديني في حياتك ان اصل الناس لو زعلوا مني فخلاص انا هعمل حساب للناس ايه اللي هيتبقى لك في دينك الناس هيزعلوا فانا لازم وانا بتكلم مع البنات يبقى في عشان ما يقولوش علي اه فلاح وعلشان وسائل التواصل الحديثة لازم ان انا
تكون ايه ابص لها في عينيها وهي تبص لي في عيني. ماشي ولازم لما ادخل المكان لازم اسلم عليها بايديا سلام بالايد فعشان برضه ايه ما ينفعش هيقولوا علي ان انا متشدد. تمام. فهتسلم وهتبص اصل هم خارجين خروجة. اه شباب مع البنات
وبعد الشغل وعيد ميلاد فلان لو انا هقول لهم بقى اعياد الميلاد انا ما بحضرش اعياد ميلاد ولا هيقولوا علي انا بقى ايه شيخ لا يا عم انا هروح معهم. طب ايه اللي هيبقى
بقى في الدين معلش هتيجي تقوم عايز تصلي في المسجد هيتريقوا عليك فلو انت عملت حساب للناس في كل في كل خطوة دينية انت عايز تاخدها في التقرب الى الله سبحانه وتعالى. آآ انت كده يعني آآ
انت حاطط نفسك عقبة وهتبقى هي خلاص هي دي اللي مسيطرة عليك فقال من صفات عباد الرحمن والذين لا يشهدون الزور. قال عمرو ابن قيس رحمه الله هي مجالس السوء
والخنى هاد تلاقي قعدة شباب هم سهرانين وقاعدين مسلا ايه يتكلموا. يفتح بقى ايه كلام ايه كلام الاباحي ويقعد يحكي وده انا كنت مع فلانة وعملت كزا ورحت كزا ومش عارف ايه وبص شوف الصورة دي وبص شوف الفيلم ده ويقعد
المجلس ده ربنا سبحانه وتعالى بيقول حرام ان انت تحضره ما تبقاش موجود فيه من صفات عباد الرحمن ان هو لا يشهد مجالس اللي فيها الكلام الفاحش ده فقال وقال مالك عن الزهري
والذين لا يشهدون الزور شرب الخمر لا يحضرونه ولا يرغبون فيه يعني من صفات عباد الرحمن ان هو الشاب ما يقعدش قعدة فيها بيتلف فيها السجاير ولا يقعد على مائدة يدار عليها الخمر
ما ينفعش يقول طب اصل انا هقعد معهم مش هشرب انا قاعد معهم وهم بيشيشوا قاعد معهم وهم بيلفوا سجاير حشيش. قعد معهم وهم بيشربوا خمرة. وانا مش هشرب معه
ربنا سبحانه وتعالى نهاك ان انت تكون في المكان ده امرك ان انت تبتعد عن المجالس دي. وقال والذين لا يشهدون الزور. قال صلى الله عليه وسلم اه اه قال من كان يؤمن بالله واليوم الاخر فلا يجلس على مائدة يدار عليها الخمر
حتى لو ايه حتى لو مش هيشرب لان الاصل ان الانسان يجلس في مكان ان هو المكان اللي انت تحب تقابل ربنا سبحانه وتعالى لو مت فيه اقعد فيه يعني لو انت قاعد في مجلس علم
ولو انت رايح تصلي اه جماعة في المسجد ولو انت قاعد مسلا في بيت الله سبحانه وتعالى بين المغرب والعشاء مسلا تذكر ربنا سبحانه وتعالى ولا قاعد ايه بتقرأ قرآن انت تحب ان انت تموت على الخاتمة دي تحب
ربنا على الحال ده في المكان ده. يعني وانت بتطوف حوالين الكعبة مسلا او انت في مسجد النبي عليه الصلاة والسلام. في طهارة طهارة البقاع دي انت تحب ايه تقابل ربنا في المكان ده
كذلك زي ما انت المكان اللي انت تخاف ان انت تموت فيه ما تروحوش ما تقعدش فيه. يعني انت انت تخاف ان انت تموت في قاعة افراح مسلا وحواليك اغاني واحد تخيل واحد قاعد بيرقص وحواليه البنات ومش عارف ايه جت له سكتة قلبية ومات
ها يقابل ربنا ازاي ده هو مات على يشوف الراجل اللي كان مسافر يحج رايح يحج وقصته الدابة ومات وهو ايه ومحرم قال يبعث يوم القيامة ايه ملبيا النبي عليه الصلاة والسلام قال يبعث يوم القيامة ملبيا. طب التاني بقى اللي واقف على حفلة وقعد يترقص ويغني وحواليه البنات بترقص عاريات
ده لو مات على الوضع ده يبعث ايه عشان مات على شيء بعث عليه فانا انا انسان عاقل انا ما اروحش مكان انا يا عم انا افرض افرض المكان ده نزلت نزلة عقوبة
افرض ربنا خسف من مكان ده الارض. انا ابقى موجود في وسطهم آآ قال آآ قال ما لك عن الزهري في معنى قول الله سبحانه وتعالى لا يشيل النزول قال شرب الخمر. قال لا يحضرونه ولا يرغبون فيه
وقيل المراد بقوله تعالى لا يشهدون الزور احنا لسه مع كلامنا كثير. قال اي شهادة الزور اللي هي ايه الكلام بقى وهي الكذب متعمدا على غيره ان واحد شف من صفات عباد الرحمن ان هو لا يتعمد الكذب على الناس
ان واحدة تبقى مسلا في الجامعة غير ان مسلا من واحدة صاحبتها آآ ان هي مسلا بنت مسلا محترمة ولا بنت متدينة ولا بنت جميلة ولا بنت لها آآ آآ يعني سمت معين فهي
غيرانة منها ومتضايقة ان هي مسلا ايه دي بتكلم بنات وما بتكلمش بنات ما بتكلمش قصدي آآ ما بتكلمش قلات ماشي ان دي بتكلم ومصاحبة ولها علاقات والتانية التانية بعيدة عن الكلام ده
تتكلم بكلام زور تطلع عليها كلام تقول فلانة ده كزا وبتعمل كزا وهي عاملة نفسها محترمة وعاملة نفسها مؤدبة. وبتمسل علينا وعاملة مش عارف ايه وهي خارباها وهي عاملة مش عارف ايه
ده ده من ده من اكبر الكبائر النبي عليه الصلاة والسلام قال من قال في مؤمن ما ليس فيه اسكنه الله ردغة الخبال حتى يخرج مما قال قالوا ايه رغوة الخبال دي
قيل هي عصارة اهل النار يعني هيكون له مكان مخصوص في النار اللي هي عصارة ما يسيل من لحوم اهل النار من من الصديد والقيح والدم من العذاب هو قاعد في المكان ده في عصارة اهل النار
اه اللي هو عمل ايه؟ من قال في مؤمن ما ليس فيه يتهم انسان بشيء باطل او يطلع عليه كلام او او يشهد شهادة زور فقال والذين لا يشهدون الزور
قال وهي الكذب متعمدا على غيره قال صلى الله عليه وسلم اتدرون ما الغيبة؟ قلنا الله ورسوله اعلم. قال الغيبة ذكرك اخاك بما يكره قلنا يا رسول الله ارأيت ان كان فيه ما نقول
كان في اخي ما اقول قال ان كان فيه ما تقول فقد اغتبته. وان لم يكن فيه وقد بهته هو فيه واحد اصلا ما عندوش مشكلة ان هو يطلع كلام عن الناس. هو هو البهتان ده عنده حاجة ايه
حاجة عادي البهتان ان هو حاجة اصلا ما لهاش ايه ما لهاش اصل وقال ان كان وان لم يكن فيه فقد بهتة فاياك ان انت نفسك تسول ليك علشان انت متضايق من حد او منفسن منه شوية او بتحسده ان انت ايه
ان انت تكزب وتطلع عليه وتفتري عليه وتطلع عليه كلام او الاشد بقى الصورة الاشد اللي هي من اكبر الكبائر ان يروح في المحكمة ويشهد يقول له شفت فلان بيسرق يقول له شفته بعنيا دول
شايفه وهو رايح يسرق واخد الحاجة معه وعمله عشان ياخد على باب المحكمة روحوا عند المحكمة كده تلاقي واحد يبيع يبيع دينه ويبيع اخرته بمتين جنيه يدخل على واقف كده بيتأجر شهادة زور
ويدخل واحد عمره ما شافه ولا يعرفه ويقول له شفته وهو بيسرق شفته وهو بيقتل وشفته وهو بيعمل. يضيع مستقبل واحد بمتين جنيه النبي عليه الصلاة والسلام قال ان من اكبر الكبائر
اكبر الكبائر الا انبئكم باكبر الكبائر ثلاثة آآ قال صلى الله عليه وسلم الاشراك بالله وعقوق الوالدين قال وكان متكئا فجلس قال الا وقول الزور الا وقول الزور الا وشهادة الزور الا وقول الزور وشهادة الزور. قال فما زال يكررها
حتى يقول يا ليته سكت يشوف النبي يكررها عشان الناس لا تقع فيها ومع ذلك عادي اسهل حاجة فقال قال ابن كثير والاظهر من السياق ان المراد بقوله سبحانه وتعالى لا يشهدون الزور اي لا يحضرونه. يعني ابن كثير رحمه الله رجح ايه
ان اللي يشهدون هنا بمعنى ايه مم ولهذا قال واذا مروا باللغو مروا كرامة اي لا يحضرون الزور ده في الاصل ولا يتعمد ان هو ايه يعني يشتري آآ التذكرة بتاعة الحفلة ويروح هي عارفة ان فيه فرح آخر الشهر فقاعدة بقى ايه هي آآ بين البرايد ميدز
رايحة تعمل فستان هي بتفصله ورايحة للخياط وتدفع مبلغ في الفستان ولا عايزينه يبقى ماسك من هنا ومش عارف هي ايه عقد العزم ان هي رايحة اخر الشهر تشهد الزور
يعني هي مخططة ماشي لا يشهدون الزور بيقول بقى ان ان مش بس كده ان هو لا يتعمد لا ينوي ان هو يزهب او ان هو يجلس يحضر اماكن الزور. وازا مروا باللغو
مروا كرام يعني اذا صادف ان هو ايه عدى كده ايه قدام حاجة آآ اذكر لكم ايه اقوال آآ الطبري رحمه الله في معنى قوله تعالى واذا مروا باللغو. المهم ابن كثير رحمه الله قال
قال اه اه واذا مروا باللغو مروا كراما اي لا يحضرون الزور واذا اتفق مرورهم به مروا ولم يتدنسوا منه بشيء يعني لو هو مسلا ايه معدي كده هو الحمد لله تاب من الاغاني وبعدين معدي كده
او مسلا ايه ركب تاكسي او ركب في مواصلة او عدى في مكان فلقى فيه اغنية مسلا قديمة من اللي كان بيسمعها وبيحبها. يقوم واقف على جنب كده وسند على الحيطة وحط ايده على خده
يا سلام شوف برضو طرب كان في حاجات كانت حاجات حلوة والله. ويقعد بقى ايه يعني ده ده مش مروا كراما. ده هو وقف عند الزور وقعد بقى ايه يتلزز به
ده ده ايه؟ ده مش داخل في الاية ان من صفات عباد الرحمن وازا مروا باللغو مروا كراما كراما يعني ايه يقول لك يقول لك انا اكرم سمعي عن الكلام ده. اما تقعد انت تهرتل مسلا ولا تقول اي حاجة يقول لك يقول لك آآ بقول لك ايه؟ انا اكرم سمعي عن الكلام اللي انت بتقوله ده
انا اكرم لساني ان انا ارد عليك فمروا كراما يعني ايه يعني هو حتى ورد آآ ورد اثر اه قال قال ابن كثير قال ابن ابي حاتم حدثنا ابو سعيد الاشجعي حدثنا ابو الحسين العجلي عن محمد ابن مسلم اخبرني ابراهيم ابن ميسرة ان ابن مسعود رضي الله عنه
قرب له معرضا فقال النبي صلى الله عليه وسلم لقد اصبح ابن مسعود وامسى كريما يعني هو مر باللغو ده فايه؟ فاعرض ولهذا قال مروا كرام آآ شوف هنا الطبري رحمه الله قال كلام جميل في الاية يعني
قسمها اقوال جميلة. المهم ان ده ده نظير قول الله سبحانه وتعالى آآ واذا رأيت الذين يخوضون في اياتنا فاعرض عنهم حتى يخوضوا في حديث غيره واما ينسينك الشيطان فلا تقعد بعد الذكرى مع القوم الظالمين. يعني ده يدخل فيه ايه
فهو قاعد هو لا هو درس عقيدة ولا هو طالب علم مسلا متمكن ولا ولا حاجة من الحاجات دي هو على الله كده خالص يعني لسه ايه يعني سمع له درسين يقول لك انا هدخل ارد على الشبهات
يا عم اهدى فيدخل على اه قنوات الملحدين وعلى المواقع ومش عارف ايه يقول لك انا هتصدى لهم وارد على الشبهات. ويفضل قاعد يتفرج يشرب في الشبهات وبعدين تلاقي هو ايه
هو اتفتن بقى قلبه شرب شبهات وخلاص ويجي يروح مسلا لواحد يسمع بقى واحد بقى ايه بيفك له الشهوة الشبهة اللي عنده يقوم معقدها له اكتر يرد رد يخليه ايه
دماغه تضيع خالص طب ليه يعني انت ليه تعمل في نفسك كده ما دام انت انت خلاص انت ربنا سبحانه وتعالى غيبك عن هذا الموطن ما تروحش الفتنة برجليك يعني ما هياش بطولة يعني مش بطولة ان الانسان يجازف بدينه. كتير من الناس كتير من الناس وللاسف
للاسف ده بقى منتشر ان مسلا بنت مصاحبة واحد ملحد هي كانت مصاحباه واكتشفت ان هو بعت رسايل كتير جات لي نفس نفس القصة كانت مصاحبة واحد وبعدين بعد شوية اكتشفت ان هو ايه
ان هو ملحد مش دي المشكلة يعني مش المشكلة ان هي ايه ان هي بتعمل حاجة حرام وان هي بتصاحب واحد وان هي على خطر والكلام ده خالص. المشكلة ان هي باعتة رسالة لايه
بعت الرسالة علشان هي عايزة تقنعه ان هو يرجع للاسلام تاني يعني هي مش بتقول اللي انا بعمله ده حلال ولا حرام ان انا مصاحبة اصلا. يعني حتى لو مصاحبة واحد مسلم
ومصاحبة واحد ما بيقومش من على السجادة فده حرام ماشي يعني لو هو قاعد بيقول لك الاذكار وبيفكرك باذكار النوم بيصحيك الفجر فده برضو حرام فهي مصاحبة واحد ملحد ومش بتسأل يعني مش يشوف المشكلة
تامة ان هي مش مش مش مشكلتها الصحوبية دي حرام ولا حلال؟ هي خايفة عليه فعايزة باعتة لي رسالة عشان اكلمه اقنعه ان هو ايه يرجع للاسلام تاني ويكملوا هم الصحوبية بتاعتهم
المشكلة بقى ايه؟ ان كتير من البنات لما بتفضل مستمرة في علاقة زي دي هي في الاخر بتوصل ايه؟ بيوصل بها لحل ايه ان هي بتلحد ان هي بتلحق. طبعا العاطفة بتغلب وممكن واحدة تتجوز واحد
وبعد لما تتجوزي تكتشف ان هو ملحد وده كتير يعني هي اتجوزته وهو عمل نفسه ان هو عادي في الاخر اكتشفت ان هو ان هو ملحد كافر بالله سبحانه وتعالى
طبعا ده له احكام تانية يعني ده حكم ده هي تستفتي فيه وترجع لحد من اهل العلم وتستفتي. احنا مش بنتكلم عن حكم المسألة. احنا بنتكلم الواقع اللي بيحصل فانت ليه ان انت تعرض نفسك من البداية؟ قالوا والذين لا يشهدون الزور واذا مروا باللغو مروا كراما. جه قدامك آآ فيديو لواحد ملحد. اما ادخل كده شف بيقول ايه. لأ ما تدخلش
ليه تدخل تشوف هو بيقول ايه ربما ان قال كلمة وقعت في قلب الانسان مش علشان هو كلامه آآ قوي يعني ما حدش يفهم من كلام ان ده آآ خوف او ان احنا يعني مش
على بينة او مش على يقين لا. كل الكلام اللي بيقوله كلام خايب يعني كأي يعني اقل طالب علم في الباب متخصص في الباب هيعرف يرد عليه. لكن هو بيعتمد ان الناس ايه
الناس لا بتقرأ ولا بتتعلم وبيعتمد ان اغلب الناس بعيد عن الدين ايمانيا وعلميا ومش لاقي حد يسأله فبالتالي هو بيضرب على الحاجات دي يغرب على الانسان يقول له حاجات غريبة ويفاجئه بها وهي حاجات موجودة في كتب اهل العلم. عادي. ما جابش حاجة
ماشي فقال آآ كما قال تعالى واذا رأيت الذين يخوضون في اياتنا فاعرض عنهم حتى يخوضوا في حديث غيره. واما ينسينك الشيطان فلا تقعد بعد الذكرى مع القوم الظالمين قال قال ابن جرير في قوله تعالى واذا مروا باللغو مروا كرام
قال اختلف اهل التأويل بمعنى اللغو قال بعضهم معناه ما كان المشركون يقولونه للمؤمنين يعني المسلم المؤمن الصحابي يعدي كده من قدام ايه ابو جهل ولا شيبة ولا عتبة ولا اي حد من الكفار فيقعد ايه
يقعد بقى ايه يأزيه بالكلام ويشتمه ويقول له ده احنا هنعمل فيكم وهنسوي ومرورهم به كراما. هو ايه بقى؟ اعراضهم عنهم اول لما يعدي كده ماشي تمام ولا تسبوا الذين يدعون من دون الله
فيسبوا الله ايه عدوا بغيرها خلاص انت ده طبعا ايه؟ في في مكة. لذلك بعض اهل العلم قالوا ان الاية مكية ماشي قال اخرون بل معناه واذا مروا بذكر النكاح كفوا عنه
بذكر النكاح يعني ذكر الكلام المتعلق بالنكاح. تفاصيل النكاح. هو انسان عفيف حيي لا يتكلم بالكلام الصريح بالألفاظ الصريحة الخاصة بإيه امور النكاح قال عن مجاهد واذا مروا باللغو مروا كراما كانوا اذا اتوا على ذكر النكاح كفوا عنه
وقال اذا مروا بالرفث كفوا يعني مش لاقي دلوقتي للاسف راجل شاب وراجل ولسه متجوز ويقعد مع صحابه ويقعد يحكي لهم على على مراته وعلى العلاقة الخاصة اللي بيني وبينها
وده ده من الكبائر النبي عليه الصلاة والسلام حذر من الفعل ده قال الرجل يفضي الى الى امرأته والمرأة الرجل يفضي المرأة والمرأة تفضي الى الرجل ثم يفشي سرها ده يعني ده يعني
ده يعني غير ان هو حرام شيء يعني فيه قلة مروءة ونخوة ان الراجل يقعد في وسط اصحابه علشان يعمل حاجة يحكي لهم تفاصيل في العلاقة الخاصة بينه وبين زوجته
قلة قلة دين وقلة مراه وقلة نخوة وقلة غيرة فقال ان من صفات عباد الرحمن اذا مروا بالرفث الكلام اللي هو الفاحش مروا كرام وقال اخرون واذا مروا بما كان المشركون فيه من الباطل مروا منكرين له. ده معنى
قالوا مروا كراما كراما هنا بمعنى انكار المنكر يعني ان انت لا تكرم نفسك ازاي ان انت لا تقبل المنكر ده مروا كراما يعني انكروا. قال ابن زيد قال هؤلاء المهاجرون
واللهو ما كانوا فيه من الباطل. يعني المشركين وقرأ فاجتنبوا الرجس من الاوثان وقال الحسن اذا مروا باللغو قال اللغو كله المعاصي ماشي ثم قال الله عز وجل والذين اذا ذكروا بايات ربهم
لم يخروا عليها صما وعميا. مش هو قال قبلها واذا قيل لهم تجوده للرحمن؟ قالوا وما الرحمن؟ السورة كلها آآ تذكر احوال المشركين. وبعدين ربنا سبحانه وتعالى يتكلم عن اياته
وهو الذي مرج البحرين هذا عذب فرات وهذا ملح اجاج. ويذكر هو الذي اه اه خلق من الماء بشرا وهو الذي وهو الذي يعدد الايات وبعدين يقول ويعبدون من دون الله ما لا ينفعهم ولا يضرهم
يعدد الايات والنعم بعد كل الايات دي لا اقرأ سورة الفرقان كده من اول في الاخر قالوا ايه وما الرحمان؟ انسجد لما تأمرون وزادهم نفور. فربنا سبحانه وتعالى بيذكر عكس بقى ايه؟ فعل الكفار
الكافر يزكر بالايات والمنافق يذكر بالايات ولا يعتبر لكن من صفات عباد الرحمن ان لما تسمع موعظة تفكر انا هعمل ايه مش تقعد كده اه والله كلام جميل كلام ممتاز
انا فعلا يعني كلام حلو الكلام ده اثر فيا جدا. وبعدين يطلع ايه؟ ولا حاجة كفعل المنافقين. ماذا قال انس؟ اخرجوا من مجلس النبي عليه الصلاة والسلام. يقولوا هو كان بيقول ايه
هو قاعد في المجلس وسامع الكلام ومع ذلك ايه بيخر على كلام اصم واعمى يقول لك خروا ده يعني يعني نزل على الارض عارف زي مسلا تيجي تكلم زي ايه في وسط سيدنا نوح
اه اه قال واني كلما دعوتهم لتغفر لهم ايه جعلوا اصابعهم في اذانهم واستغشوا ثيابهم واصروا واستكبروا استكبروا. فابن عاشور رحمه الله بيقول ان ان هنا لم يخروا عليها ان تخيل كده هو داخل يكلمه
فهو يقوم موطي نازل على الارض كده كانه ايه؟ يخر على الارض مش عايز يسمع يسد ودانه وينزل يحط وشه في الارض علشان لا يسمع ولا يشوف خروا يقولوا خر ده حقيقة كدب
وقال قال تعالى والذين اذا ذكروا بايات ربهم لم يخروا عليها صما وعميا. هذه من صفات المؤمنين كما قال تعالى الذين اذا ذكر الله وجلت قلوبهم واذا تليت عليهم اياته
زادتهم ايمانا وعلى ربهم يتوكلون يعني من صفات انت تقيس الايمان ايه في قلبك مقياس الايمان لما تسمع الموعظة تشوف ايه انت بتتأثر وجلت قلوبهم. اه بدأ يفكر ويعتبر بالكلام ويخاف ويحسب حساباته
واذا تليت عليهم اياته زادتهم ايمانا وعلى ربهم يتوكلون قال بخلاف الكافر فانه اذا سمع كلام الله لا يؤثر فيه ولا يقصر عما كان عليه بل يبقى مستمرا على كفره وطغيانه وجهله وضلاله
زي قصة آآ سيدنا هود عليه السلام قالوا سواء علينا اوعزت ام لم تكن من الواعظين ان هذا الا خلق الاولين يعني في الاخر ايه مهما حاولت وقعدت تتكلم معنا انت نصحت او ما نصحتش الكلام بتاعك ايه
فمش هيفرق معنا قالوا يا نوح قد جادلتنا فاكثرت جدالنا فاتنا بما تعدون ان كنتم طولت معنا في الكلام فاتنا بما تعدون ان كنت من الصادقين ده حال الكافر كما قال تعالى واذا ما انزلت سورة فمنهم من يقول ايكم زادته هذه ايمان
فاما الذين امنوا فزادتهم ايمانا وهم يستبشرون. واما الذين في قلوبهم مرض فزادتهم ايه رجسا الى رجسه يعني تنزل ايات وهو يزداد ايه يزداد في الطغيان ويزداد في البعد وقال فقوله تعالى لم يخروا عليها صما وعميانا اي بخلاف الكافر
الذي ذكر بايات ربه فاستمر على حاله كأن لم يسمعها اصم اعلى. قال مجاهد لم يخروا عليها صما وعميان لم يسمعوا ولم يبصروا ولم يفقهوا شيئا قالوا يا شعيب ما نفقه كثيرا مما تقول
وهو اصلا بيتكلم ايه يعني هو ما اتكلمش كلام بلغة تانية هو تكلم ايه هو يعني بيقال ان شعيب خطيب الانبياء اللي هو تمام الفصاحة والبلاغة وفي الاخر قالوا له ايه
عايز تقول ايه فاهمين ها هم انا افقهوا كثيرا مما تقول وانا لنراك فينا ضعيف. ولولا رهتك لرجمناك وما انت علينا بعزيز هنا هنا بيقول لم يسمعوا ولم يبصروا ولم يفقهوا شيئا
يجي يسمع الايات ويسمع النصيحة ويسمع يقول لك هو هو الشيخ قصده ايه يا عم قصده انت اللي انت بتعمله ده غلط اللي انت بتعمله ده حرام هو تقصد تلاقيه كل حاجة زي كان دكتور عبد الصيف بيقول
كل حاجة تلاقي ايه دماغه مفتحة فيها ويقعد ويدور لو هيشتري حاجة لو هيشتري حاجة يفضل يتفرج على ريفيوهات ويفضل ويشوف ويدخل ويشوف عيوبها ويشوف رد الرد على الرد ويدخل يكتب هيشتري حاجة يعني
هيدفع مسلا لو هيدفع فلوس هيقول لك انا هدفع انا لازم اقعد افصص في الحاجة قبل ما اشوفها وعنده استعداد يفضل تلات اربع ساعات يتفرج على ريفيوهات ما عنديش مشكلة. ليه؟ هدفع فلوس
عايز اعرف الحاجة اللي هجيبها دي حلوة ولا مش مش حلوة وما عندوش استعداد لو سمع معلومة اه اشكلت عليه خلاص مش مهم عادي يعني مادين فيه حاجات كتير هي يعني دي الحاجة الوحيدة اللي انا مش فاهمها
في حاجات كتير مش فاهم عادي يقول ان هو بيتعامل مع الايات تعامل مختلف فقال قال مجاهد في قوله تعالى لم يخروا عليها صما وعميا. قال لم يسمعوا ولم يبصروا ولم يفقهوا شيء
وقال الحسن البصري رحمه الله بيقول ايه شف الكلمة دي قال كم من رجل يقرأها ويخر عليها اصم اعمى يعني بيقول في واحد بيقرأ الاية دي كم من رجل يقرأها
وبعدين ربنا بيقول والذين اذا ذكروا بايات ربهم لم يخروا عليها صوما واعمالا وهو بيسمع الاية. وهو ايه؟ هو حاله ايه ان هو اصم واعمى مع ايات الله والدليل ان هو سمع الايات اللي فاتت
اللي بتاعة عباد الرحمن وهو لسه مقيم على ايه مقيم على الشرك ومقيم على الزنا ومقيم على على آآ على سوء الخلق ما تغيرش قال مجاهد قوله تعالى قال قتادة
آآ رحمه الله قوله تعالى والذين اذا ذكروا بايات ربهم يقول لم يصموا عن الحق ولم يعموا فيه فهم والله قوم عقلوا عن الله وانتفعوا بما سمعوا من كتابه قال ابن زيد
قال هذا مثل ضربه الله لهم لم يدعوها الى غيرها وقرأ قول الله عز وقرأ قول الله عز وجل انما المؤمنون الذين اذا ذكر الله وجلت قلوبهم يعني بيقول هم
ما كانوش من اهل الاية التانية. لم يدعوها لم يدعوا اللي هو ان هو يخر عليها اصم واعمى الى قول الله سبحانه وتعالى الذين اذا ذكر الله وجلت قلوبهم. يعني بيقول له كان الاصل ان هم ايه؟ يكونوا على الحال التاني ده
ما يبقاش اصم واعمى قلبه آآ يتأثر يعني ثم قال تعالى والذين يقولون ربنا هب لنا من ازواجنا وذرياتنا قرة اعين واجعلنا للمتقين اماما دعاء دعاء عظيم الدعاء ده يجمع الانسان السعادة في الدنيا والاخرة
ان سعادة الدنيا ايه ها زقي انت اللي قلت الزوجة الصالحة وايه والزرية الصالحة ما هو انت ممكن تبقى انت الحمد لله تمام صحتك حلوة وراجل عاقل ماشي ومعك فلوس الحمد لله وشغال شغلانة حلوة وساكن وتمام التمام وما عندكش اي مشاكل
تيجي تتجوز واحدة تطلع عينك او العكس برضه عشان ايه ما يجيش واحدة دلوقتي تقوم قايلة هو انتم كل حاجة يعني انا بضرب مثال والله يعني لسه هاجي فييجي يجوز واحدة تطلع عين
سوء عشرة وعناد ومتكبرة ومش عايزة تسمع الكلام والراجل ما قلش حاجة يجي يتكلم في حاجة تقوم ردة عليه وتعلي صوتها وند بالند وعناد ومش هيجي الراجل يا عيني يعني الحتة اللي باقية في عقله خلاص ايه هيمشي في الشارع يضرب اخناس اسداس ويمشي
يحوقل ويسبح ماشي؟ فهو ايه الراجل اتجن من بسبب ايه مسمى رأى السوء ان هي زوجة غير صالحة عنيدة واخلاقها سيئة وسيئة العشرة وسيئة الخلق. وزيادة على ده ان هي تكون بعيدة عن الدين. لان هو ده الاصل في الاية هنا
او بقى الولد يعني ست طيبة وكل حاجة بس يبتلى بعيل سو كل ما ينزل الشارع يطلع عامل مشاكل وضارب واحد وفاتح دماغ واحد ومكسر ازاز عربية وعامل وهو قاعد يا عيني يلم وراه
قاعد كل شوية يدخل ابنك عمل كزا ابنك مش عارف ايه روح المدرسة يلاقي عين مضروب وراسه مفتوحة يلاقي مدرسة مش عارف عامل فيها ايه يلاقي درجاته وزي الزفتة فطول ما هو الراجل يا عيني ايه
ياخد العربية من ورا ابوه الواد ياخد العربية من ورا ابوه يقوم داخل مدغدغ له العربية طيب يبقى الولا اللي غير صالح ده ايه كان سبب فيه ان هو حياته في الدنيا تتكدر
عاملين له ده غير بقى ايه المشاكل الدينية بقى كمان. لا بيصلي ولا ولا ولا بيبعد عن الحرام. ولا ان هو والعياز بالله يدخل في سكة مخدرات فده يكون هم وغم على ايه
على الوالد فعشان كده مهم ان احنا ندعي بالدعوة دي وانت مش بتدعي خد بالك مش بتدعي ان ده علشان بقى انت بقى الشيخ بقى وعشان انت عالم وعلشان كده فطبيعي ان مراتك بقى هتبقى اه ما شاء الله يعني من اه من الصحابيات
وعيالك هيبقوا بقى ايه ما شاء الله العيال آآ لابسين الطواقي وزي الحاجات العيال اللي بييجوا في الصور دول. لا يا حبيبي هي ما هياش مش مش مش بشطارتك مش مش شرطك
ربنا بيقول هنا والذين يقولون ربنا ايه هب هاب يعني ده ايه هبة عطية من الله ده تفضل من ربنا سبحانه وتعالى ان ان الادب ادب الزوجة وادب الاولاد ده من عند الله سبحانه وتعالى عشان ما تبقاش انت فاكر ايه ده انا من عباد الرحمن بقى
ده انا واحد بصلي وبيتون على ربهم سجدا وقياما ولي دعاء وباعمل واصلا انا ما ليش في الكبائر هو المفروض ان انا بقى ايه اول بقى بيتي هيبقى ماشي كده تمام مية في المية
ومراتي اقول لها يمين يمين شمال شمال وما شاء الله مين قال لك كده هي ما هياش مش شرطك والا لو هي لو الامر كده بالايمان انت ايمانك اعلى ولا سيدنا نوح
سيدنا لوط عليه السلام ومع ذلك ربنا سبحانه وتعالى قال وضرب الله مثلا الذين كفروا امرأة نوح وامرأة لوط كانتا تحت عبدين من عبادنا صالحين فخانتهما فلم يغنيا عنهما من الله شيئا وقيل ادخلا النار مع الداخلين
فهي ما هياش هنا هبلة انا دي دي فائدة ماشي؟ ان الانسان يفهم ان هي مش مش شرطك الادب ادب الله سبحانه وتعالى الانسان اه العلماء قالوا ان هنا يدخل فيها ان هو من البداية ما هو انت عايز ربنا هب لنا من ازواجنا وزريتنا قرة اعين
فانت عايز عينك تقر. تقر لما تشوف زوجتك وتشوف ايه ابنائك. فمن البداية انت تاخد واحدة ايه واحدة ملتزمة وواحدة متدينة عشان لما تشوفها بعدين لابسة ما شاء الله الحجاب ما شاء الله بتصلي بتصحى تصلي الفجر لها حال في العبادة بتتقي الله عز وجل بتخاف من ربنا فلما تيجي تيجي تخلف وتربي
هتربي العيال على ايه اطبيهم على الدين لكن لما ياخد واحدة بعيدة عن الدين يقول لك يا عم انا مش عايز اخنق نفسي كأن كأن البنت الملتزمة والمنتقبة اللي لابسة خمار دي جاية من عالم تاني جاية من كوكب تاني
هو عنده تصور تلاقي بعض الشباب كده عنده تصور يقول لك الاخوات دول ايوة مالهم الاخوات معلش يعني مش فاهم تقول لك الاخوات دول آآ هتقعد بقى تقول لي جزاك الله خيرا يا اخي وتفضل ومش عارف
هو ده ده تحس ان هو عنده حاجة عنده حاجة في مخه يعني ده اصلا ده فين في الواقع يعني؟ هي هي البنت دي كانت ما هي اصلا من سنتين تلاتة كانت بتتفرج على افلام وبتسمع اغاني وهي ما اتولدتش بالنقاب يعني
هي هي كانت زيك ربنا من عليها وتابت وخلاص وبقى تحفظ قرآن وبقت تتعلم وبقت تبعد عن الحرام. زيك يعني بالظبط اه يعني الله يفتح عليك يا حاج محمد تصور ان ايه؟ وده احيانا يكون من الشيطان. يقول لك انا مش عايز واحدة آآ ملتزمة
وتلاقي الاخ ودقنه يقول لك مش عايز واحدة لابسة النقاب. ليه يا حبيبي مش عايز تتجوز واحدة منتقبة ليه بيقول اصل بصراحة يعني انا ايه يا حبيبي ما لك؟ ما هم يعني معلش يعني دي واحدة بزلت وعملت ضحت عشان الدين ومش عارف وانت بتدور على
على على واحدة متدينة. طب انت ايه المانع؟ ايه مشكلتك يعني يقول لك لأ انا عايزها زي شاب من شاب يقول لي عايزها بشعرها قلت له ليه؟ هو متكلم في الاختيار والزوجة وتبحس عن انسانة دينة واللي بذلت للدين ومش عارف ايه. وتقدم على غيرها
واحدة واحدة ضحت وواحدة بتحفظ قرآن وواحدة بتجاهد مش معنى كده ان في عموما ان اللي عملت احسن من اللي ما عملتش لكن الظاهر ان واحدة ايه واحدة بقالها سنين بتعافر صابرة على ازى المجتمع ولابسة نقابها ومستحملة الحر وبتحفظ قرآن وبتحاول تتعلم وبتحاول تحسن اخلاقها
ماشي وفي المقابل حد تاني ما خدش الخطوات دي فايه ايه اللي انت تقدمه لما تيجي تختار مقياس الدين ايه؟ لو جالك واحد واحد آآ بيجمع الصلوات وواحد بيصلي الصلاة في وقتها في البيت وواحد بيصلي الفجر في المسجد
انا تلقائي هقول ايه ان اللي بيصلي الفجر في المسجد ده بيبزل للدين ايه ده اكتر ما ليش بعدها هو طلع بعدها بقى ايه طلع آآ منافق طلع مش عارف يعني دي مش قصتنا انا دلوقتي انا راجل عندي امكانيات عقلية محدودة فبحكم بايه
بالزاهر اللي انا شايفه نسأل ونشوف وندور وتمام. تمام فانت يقول لك لا انا عايزها بشعرها طب ليه يا حبيبي؟ يقول لك عشان لما نسافر هاني مون تبقى هي لابسة لابسة الهوت شورت والله والله العظيم واحد قال لي كده وشنبه قد كده
وفي المسجد يعني في المسجد في العشر الاواخر يعني يعني اه بنكون عاملين درس ولقيته شنبه قد كده بقول لك عايزها عايزها بايه عايزها من غير حجاب فاقول له يا حبيبي يعني انت عايز تمشي مراتك جنبك لابسة هوت شورت وماشي كده يقول اه عشان آآ عيش حياتي. وبعدين تبقى تتحجب بعدين
ماشي هي اتحجب بعدين او انت بقى ايه طب وانت بقى بعدين هيحصل لك حاجات تانية هو انت اللي هتحرق شنبك بعدين. وبعدين تيجي بعدين بقى تقول لها تعمل بقى عليها اه اه رجل دين وتعمل عليها ملتزم
تقول لها ما هو ده اللي بيحصل يقول لك انا هاخدها وبقى هخليها بقى ايه اسيبها براحتها شوية وبعدين ايه حبيبي خليك واضح ما دام انت راجل بتاع دين من البداية خليك بتاع دين ما تقعدش ما تدخلش دخلة ايه
تقعد تستحلب وتتدحلب عشان بنت حلوة وعجبتك وتيجي بعدين في الاخر قدام تقول لها بقول لك ايه لا اللبس ده مش هينفع وانا ما ينفعنيش الكلام ده هي تقول لك ايه
انت واخدني كده مش معنى كده ان ان احنا بنقول ان الصورة دي ايه؟ يعني ده نشوز يعني مش بنقول ان دي حاجة حلوة. ان هي قالت كده فهي حقها
لا مش بنتكلم كده بس بس انت انت من البداية واخد واحدة مش متدينة اصلا فتيجي قدام آآ يقول لك اصل انا زعلان قوي اصل هي ما بتسمعش الكلام خالص
وكمان ايه وتلاقيه مرة واحدة بقى لما لما ياخد على دماغه ويجي بعدين قدام يقوم قايل لك ايه؟ يقول لك ده اصلا كمان يا شيخ ما بتصليش. يالا. دلوقتي انت بس موضوع
طلع عندك مهم ويقول لك شف وانا متضايق من لبسها. طب انت كنت فين بقى وانت بتختار وانت رايح وشايف البنطلون وشايف البدي وشايف اللبس ده كنت انت فين هو من البداية ما كانش اختياره كده
فمعنى الاية هنا ان هو من البداية بيختار على ايه يخترعوا الدين فقال وقوله سبحانه وتعالى والذين يقولون ربنا هب لنا من ازواجنا وذرياتنا قرة اعين. يعني هو منشغل بالموضوع
منشغل بالموضوع ومهتم به لدرجة ان هو ايه بيدعي فاهمين ده ؟ يعني انت لما بتبقى مهموم بحاجة هتدعي بها. عايز تعدي خلاص عايز الجي بي ايه وان بوينت ناين. وعايزه يطلع الاتنين علشان تخرج من الجامعة
فانت قاعد تصلي وتدعي علشان ايه ربنا يكرمك وتعدي من تطلع من تخرج من الجامعة. بدل ما تفتح سمر وابوك يقسمك نصين ولا حاجة ماشي؟ فهو بيدعي ليه؟ لان هو مهموم بالموضوع. فهو التاني ده مهموم بايه
مهموم ان هو ان البيت ينصلح. وهنا شف بقى كلام كلام اهل العلم. قال قال ابن كثير. يعني الذين يسألون الله ان يخرج من اصلابهم ذرياتهم من يطيعه ويعبده وحده لا شريك له
هو بيدعي ان هو عايز ايه؟ زي ما ابن عباس قال يعنون من يعمل بالطاعة. يعني هو يقصد ايه انا عايز عايز زوجتي تبقى مطيعة لله سبحانه وتعالى. عايز اولادي يبقوا اشوفهم بيصلوا. اشوف بنتي اه اه عايزة تلبس الحجاب
فتقر به اعينهم في الدنيا والاخرة بقى ايه الولد ده بقى في الاخرة الولد ما شاء الله اللي حافز القرآن ولا البنت اللي حافز القرآن ولد صالح يدعو له وبعدين ييجي يوم القيامة فيلبس مسلا تاج الوقار ولا يكون في القبر في رفع درجة او يرفع درجة
يقال هذا ايه باستغفار ولدك لك فده ده ايه بقى؟ دي دي تسويها ايه دي بقى يعني ايه يساوي ده ولا انت ولا انت تكون قصرت مسلا في تربية الولد ما ربتوش على الدين وتيجي تموت وده يبقى ايه؟ امتداد للفساد
يقول له تعال يلا معلمك تعال هو الراجل قاعد على القهوة وماسك الشيشة وابنه قاعد جنبه خد يا حبيبي شد خدي يا حبيبتي خدي لك نفس ماشي؟ فتيجي تموت انت ايه؟ انت اللي مسكته ايه
انت اللي اديته اللي مسكته. فيجي بعدين كل ما يشيش هو ايه ما انت بقى اللي علمته بدل ما انت تقول له يا ابني وده وتبقى انت قدوة وجعلنا للمتقين اماما
طيب هيجي بعدين في الدعاء اهو؟ ما هو امام يعني قدوة عايز يكون قدوة للمتقين. لا بقى هو اللي ايه؟ اللي بيفسد ابناءه ويروح ياخدهم في اماكن افجر الاماكن ويوديهم يصيفوا في الاماكن دي
ويوريه للبنات اللي قالعة ومش عارف يقول له بس عيب ما تبصش انا بس اللي ابص ويشغل افلام ويقوم جاي عند البتاع فمقعدش بيدور وشه يعني كان زمان كان زمان يقول لك قلب اعمل مش عارف ايه لما تيجي لقطة مسلا يقول لك قلب دلوقتي ايه
وا المصطفى الله العافية قال قال عكرمة لم يريدوا بذلك صباحة ولا جمال يعني في في الدعاء لم يريدوا بذلك صباحة ولا جنة ولكن ارادوا ان يكونوا مطيعين وقال الحسن البصري رحمه الله وسئل عن هذه الاية فقال
ان يري الله العبد المسلم من زوجته ومن اخيه ومن حميمه طاعة الله يعني يشوف صاحبه على طاعة يشوف زوجته على طاعة يشوف ابنه على طاعة قال قال الحسن لا والله ما شيء اقر لعين المسلم من ان يرى ولدا او ولد ولد او اخا او
حميما مطيعا لله عز وجل بيقول ما فيش حاجة اقر لعين الانسان المسلم زي زي ان انت تشوف الناس اللي حواليك اللي انت بتحبهم ايه مطيعين لله وقال ابن جريج في قوله تعالى هنا الزوج يحمد ربنا على النعمة. لو شفت طاعة من من زوجتك ومن ابنائك تحمد ربنا. والعكس
يعني لو انت الحمد لله ربنا رزقك انسان آآ بيتقي الله عز وجل بياكل من حلال آآ وبينزل يصلي صلاة في وقتها وبيعظم امر ربنا سبحانه وتعالى ومن اهل المساجد احمدي ربنا
ما تقعديش بقى ايه في بعض النساء تقعد تنخرب هو الراجل زي الفل ماشي زي الفل تقعد بقى ايه تقعد ايه تفرك وتلف وراه لحد ما تايه تعمل مشكلة. يا ستي يا راجل اهو راجل طيب اهو
مش يمكن اه ماشي. قال ابن جريج في قوله تعالى هب لنا من ازواجنا وذرياتنا قرة الان قال يعبدونك ويحسنون او ويحسنون عبادتك يحسنون يحسنون بقى ويحسنون عبادتك ولا يجرون علينا الجرائر
يعني ايه لا يجرون عليهم زوائر مش كل يوم مصيبة ربنا يعافينا ان تكون الزوجة مسلا اه اخلاقها سيئة فتأتي بدعار لزوجها وتفسد عليه فراش او او الولد يكون ولد
ده ده يدخل في ايه؟ في الدعاء قال قال احد التابعين جلسنا الى المقدار ابن الاسود يوما فمر به رجل حيث الاسر ده في مسند الامام احمد فمر به رجل
فقال المقداد ايه؟ شف اسمعوا الكلام ده قال طوبى لهاتين العينين اللتين رأتا رسول الله صلى الله عليه وسلم يقول لي المقتاد ايه؟ يا سلام يا بختك طوبى لهاتين العينين. يعني نفسي اخد عينيك اللي هم اللي شافوا النبي دول عليه الصلاة والسلام
طوبى لهاتين العينين اللتين رأتا رسول الله اللتين راتا رسول الله اه اه صلى الله عليه وسلم. والله لوددنا انا رأينا ما رأيت وشهدنا ما شهدت. ده انا كان نفسي ابقى وكنت ابقى موجود يوم بدر
وكنت ابقى موجود في الصف الاول وموجود يوم احد كت هبقى زي الاسد وواقف المقدار ايه تعال فقال فاستغضب سيدنا المقداد سيدنا المقداد ابن عمرو ابن الاسود اللي هو اللي قال للنبي عليه الصلاة والسلام آآ لا نقول لك كما قالت بنو اسرائيل اذهب انت وربك فقاتله
بيقول ايه فاستغضب قال فجعلت اعجب ما قال الا خيرا ثم اقبل اليه يعني هو الراجل التاني اللي بيحكي قصة بيقول ايه بيقول انا مش عارف هو سيدنا المقداد ايه
زعل ليه والراجل ما قلش حاجة؟ يعني بيقول بيقول له ده انت شفت النبي ده انا كان نفسي ابقى موجود قال ثم اقبل اليه فقال ما يحمل الرجل؟ شف هنا المعنى اهو
ما يحمل الرجل على ان يتمنى محضرا غيبه الله عنه يعني انت ايش عرفك ان انت كنت هتبقى من الناس اللي في الصف الاول من الذين من الناس اللي نصروا النبي عليه الصلاة والسلام. طب ممكن تبقى انت
انت دور ابن سلول يعني انت كنت هتقوم انت كنت انت هتبقى انت المنافق كنت انت هتبقى من الناس اللي بيخرجوا يقولوا قالوا ماذا قال انفا اه يعني مسلا كنت ممكن انت تبقى انت اشمعنى انت حطيت نفسك ان انت هتبقى مسلا سلمان الفارسي
فقال ما يحمل الرجل على ان يتمنى محضرا غيبه الله عنه لا يدري لو شهده كيف كان يكون فيه. والله لقد حضر رسول لقد حضر رسول الله صلى الله عليه وسلم اقوام كبهم الله على مناخيرهم
في جهنم لم يجيبوه ولم يصدقوه. اولا تحمدون الله اذ اخرجكم لا تعرفون الا ربكم. الحمد لله مصدقين لما جاء به نبيكم قد كفيتم البلاء بغيركم والله لقد بعث الله النبي صلى الله عليه وسلم. ده الشاهد بقى
على اشد حال بعث عليها فيه نبي من الانبياء في فترة وجاهلية فترة من الرسل انقطاع. والناس في جاهلية ما يرون ان دينا افضل من عبادة الاوثان فجاء بفرقان فرق به بين الحق والباطل
وفرق بين الوالد وولده حتى ان كان الرجل ليرى والده وولده او اخاه كافرا وقد فتح الله قفل قلبه الامام يعني هو ده شايف ابوه واخوه كافر وهو الرجل ده من اصحاب النبي عليه الصلاة والسلام ربنا سبحانه وتعالى
شرح صدره الايمان فتح الله قفل قلبه الايمان. يعلم انه ان هلك دخل النار طب اي اي بلاء بقى ده دلوقتي شوفوا المسلمين اللي في الغرب لما يسلم وعيلته كلها يكونوا كفار. وهو بيتكلم ويتمنى ان اهله يدخلوا في الاسلام
اي بلاء وقال يعلم انه ان هلك دخل النار فلا تقر عينه وهو يعلم ان حبيبه في النار وانها التي قال الله عز وجل الذين يقولون ربنا هب لنا من ازواجنا وذرياتنا
قرة اعين وجعلنا للمتقين اماما قال آآ ابن عباس والحسن وقتادة والسدي والربيع ابن انس ائمة يقتدى بنا في الخير عايز يكون من الدعاة من الائمة يقتدى به عشان ياخد ثواب ايه
تواب الناس اللي هتقلده وتقتدي به قال وقال غيرهم هداة مهتدين. ودعاة الى الخير. قال ابن كثير فاحبوا ان تكون عبادتهم متصلة بعبادة اولادهم وذريتهم. هو ده الانسان ايه؟ خلاص احنا بنختم خلاص. هو ده انسان عقل
اللي هو مش بيفكر على المدة الزمنية اللي انا هعيشها بس لأ ده انا عايز بعد لما اموت ايه السواب بتاعي يمتد فعايز العبادة المتصلة دي فيقول له يا رب انا عايز اكون امام للمتقين. امام للهدى يعلم الناس الخير وينشر الدعوة الى الله وينه بالمعروف وينهى عن المنكر ويربي ابناؤه على الطاعة
قال وان يكون هداهم متعديا الى غيرهم بالنفع وذلك اكثر ثوابا واحسن مآبا ولهذا ورد في صحيح مسلم عن ابي هريرة رضي الله عنه قال قال رسول الله صلى الله عليه وسلم
اذا مات ابن ادم انقطع عمله الا من ثلاث ولد صالح يدعو له او علم ينتفع به او صدقة جارية واجعلنا للمتقين اماما قال اولئك يجزون الغرفة بما صبروا هؤلاء الذين
ووصفت صفتهم من عبادي فقال يثابون على افعالهم هذه التي فعلوها في الدنيا الغرفة. هي المنازل العالية الجن هي منازل الجنة رفيعة بما صبروا يعني بما صبروا بصبرهم بسبب صبرهم
بما صبروا ويلقون فيها تحية وسلاما كما قال تعالى والملائكة يدخلون عليهم من كل باب سلام عليكم بما صبرتم فنعم عقبى الدار قال اولئك يجزون الغرفة سميت بذلك لارتفاعها خالدين فيها اي مقيمين
لا يظعنون ولا يحولون ولا يموتون ولا يزولون عنها ولا يبغون عنها حولا. كما قال تعالى واما الذين سعدوا ففي الجنة خالدين فيها ما دام السماوات والارض الا ما شاء ربك عطاء غير مجذوذ
قال حسنت مستقرا ده في مقابل قول الله سبحانه وتعالى ايه فانها ساءت عن النار يعني انها ساءت مستقرا ومقاما ثم قال تعالى آآ اخر اية بقى الكفار اللي هم بقى شايفين نفسهم وقاعدين قالوا وما الرحمن؟ ربنا سبحانه وتعالى قال قل
قل لهم يا يا محمد ما يعبأ بكم ربي لولا دعائكم. الله سبحانه وتعالى لا يبالي بكم انتم الفقراء الى الله والله هو الغني الحميد ان يشأ يذهبكم ويأتي بخلق جديد وما ذلك على الله
بعزيز فقد كذبتم فسوف يكون لجميع انسان لا قيمة له من غير عبادة ما يعبأ بكم ربي لولا دعائكم. قال يقول لولا آآ لولا ايمانكم واخبر الله الكفار انه لا حاجة له بهم
اذ لم يخلقه المؤمنين الى اخره الى والى ان قال فقد كذبتم ايها الكافرون فسوف يكون لزاما يعني العذاب ملازم والنار ملازمة لكم يوم القيامة اه هذا وصلى الله على نبينا محمد وعلى اله وصحبه والحمد لله رب العالمين
وجزاكم الله خيرا والسلام عليكم ورحمة الله وبركاته